হাতিয়ান্দহ গণহত্যা বাংলাদেশের স্বাধীনতা যুদ্ধ চলাকালীন সময়ে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা বাংলাদেশের সিংড়া উপজেলার হাতিয়ান্দহ বাজারের অদূরে শীতলীতলা হিন্দু অধ্যুষিত এলাকার বাঙ্গালী হিন্দুদের উপর সংগঠিত হত্যাকান্ডকে বোঝায়। ১৯৭১ সালের ৯ মে এই হত্যাকাণ্ডে ২০ জন বাঙ্গালী হিন্দুকে ব্রাশফায়ারে হত্যা করা হয়।